Maskerade (film)

Maskerade er en østerriksk operettefilm fra 1934 i regi av Willi Forst, og med manus av Forst og Walter Reisch.

Handling 
Historien er lagt til Wien, rundt 1900. Etter et maskert karneval tillater Gerda Harrandt, kona til kirurgen Carl Ludwig Harrandt, den fasjonable kunstneren Ferdinand Heideneck (spilt av Adolf Wohlbrück) å male et portrett av henne kun iført en maske og en muffe. Denne muffen tilhører imidlertid Anita Keller (spilt av Olga Tschechowa) som i hemmelighet er malerens elskerinne. Men hun er også forloveden til hofforkester-sjefen Paul Harrandt (spilt av Walter Janssen) broren til Gerdas ektemann. Dette portretter blir kort tid senere publisert i en avis.

Når Paul oppdager dette portrettet, og stiller Heideneck noen spørsmål om identiteten til modellen hans, blir kunstneren tvunget til å improvisere en historie. Han finner på en fortelling om en kvinne som heter Leopoldine Dur som den påståtte modellen. Leopoldine Dur viser seg imidlertid å være en ekte kvinne (spilt av Paula Wessely) og Heideneck stifter bekjentskap med henne kort tid senere. Dette gjør kjæresten hans Anita så misunnelig at hun skyter ham. Men han overlever, og Leopoldine pleier skadene hans. Den virkelige identiteten til kvinnen i portrettet forblir imidlertid et mysterium.

Rolleliste 
 Paula Wessely - Leopoldine
 Adolf Wohlbrück - von Heideneck
 Olga Tsjekhova - Anita Keller
 Hans Moser - Zacharias
 Walter Janssen - Paul Harrandt
 Peter Petersen - professor Harrandt
 Hilde von Stolz - Gerda
 Julia Serda - fyrstinne M.

Referanser

Eksterne lenker 

Filmer fra 1934
Tyskspråklige filmer
Østerrikske filmkomedier
Østerrikske romantiske filmer